ai4bharat/Pralekha huggingface dataset:
|
|
ક્રમ
|
|
સંધિ/સમજૂતી કરારનું નામ
|
|
ભારત તરફથી હસ્તાક્ષર કરનાર
|
|
સાઉદી અરેબિયા તરફથી હસ્તાક્ષર કરનાર
|
|
1
|
|
વ્યુહાત્મક ભાગીદારી કાઉન્સિલ સંધિ
|
|
ભારતના પ્રધાનમંત્રી
|
|
એચઆરએચ ક્રાઉન પ્રિન્સ, નાયબ પ્રધાનમંત્રી અને સંરક્ષણ મંત્રી
|
|
2
|
|
સાઉદી ઊર્જા મંત્રાલય અને ભારતના નવી તથા પુનઃપ્રાપ્ય ઊર્જા મંત્રાલય વચ્ચે પુનઃપ્રાપ્ય ઊર્જાના ક્ષેત્રમાં સહયોગ સાધવા અંગેના સમજૂતી કરારો
|
|
ડૉ. ઔસફ સઈદ, કેએસએમાં ભારતીય રાજદૂત
|
|
એચઆરએચ પ્રિન્સ અબ્દુલ્લઅઝીઝ બિન સલમાન અલ સઉદ – સાઉદી અરેબિયાના ઊર્જા મંત્રી
|
|
3
|
|
સુરક્ષા સહયોગ અંગેના સંધિ કરાર
|
|
શ્રીમાન ટી. એસ. તિરુમૂર્તિ, સચિવ , વિદેશી બાબતોના મંત્રી
|
|
એચઆરએચ પ્રિન્સ અબ્દુલ્લઅઝીઝ બિન સાઉદ બિન નૈફ અલ સાઉદ – આંતરિક બાબતોના મંત્રી
|
|
4
|
|
ગેરકાયદેસર હેરફેર અને નાર્કોટિક ડ્રગ્સ, સાયકોટ્રોપિક પદાર્થો અને કેમિકલ પ્રિકર્સર્સના સ્મગલિંગની અટકાયત ક્ષેત્રમાં સહયોગ માટેના સમજૂતી કરારો
|
|
ડૉ. ઔસફ સઈદ, કેએસએમાં ભારતીય રાજદૂત
|
|
એચઆરએચ પ્રિન્સ અબ્દુલ્લઅઝીઝ બિન સાઉદ બિન નૈફ અલ સાઉદ – આંતરિક બાબતોના મંત્રી
|
|
5
|
|
સૈન્ય સંપાદન, ઉદ્યોગો, સંશોધન, વિકાસ અને ટેકનોલોજીમાં સહકારના સંદર્ભમાં સાઉદી જનરલ ઑથોરીટી ઑફ મિલીટરી ઇન્ડસ્ટ્રીઝ અને સંરક્ષણ ઉત્પાદન વિભાગ, સંરક્ષણ મંત્રાલય વચ્ચે સમજૂતી કરારો
|
|
શ્રીમાન ટી. એસ. તિરુમૂર્તિ, સચિવ, આર્થિક સંબંધો, વિદેશી બાબતોનું મંત્રાલય 
|
|
મહામહિમ અહેમદ અલ ઓહાલી ગવર્નર જનરલ ઑથોરીટી ઑફ મીલીટરી ઇન્ડસ્ટ્રીઝ
|
|
6
|
|
નાગરિક ઉડ્ડયન ક્ષેત્રમાં સહયોગ માટેના સમજૂતી કરાર
|
|
ડૉ. ઔસફ સઈદ, કેએસએમાં ભારતીય રાજદૂત
|
|
મહામહિમ અબ્દુલહાદી અલ મન્સૂરી, રાષ્ટ્રપતિ, જીએસીએ
|
|
7
|
|
મેડિકલ ઉત્પાદનો નિયમનના ક્ષેત્રમાં સહયોગ માટે સેન્ટ્રલ ડ્રગ્સ સ્ટેન્ડર્ડ કંટ્રોલ ઓર્ગેનાઈઝેશન , આરોગ્ય અને પરિવાર કલ્યાણ મંત્રાલય તેમજ સાઉદી ફૂડ એન્ડ ડ્રગ ઓથોરીટી  વચ્ચે સમજૂતી કરારો
|
|
શ્રીમાન ટી. એસ. તિરુમૂર્તિ, સચિવ , વિદેશી બાબતોનું મંત્રાલય
|
|
મહામહિમ ડૉ. હિશામ અલ જાધે, સીઈઓ, એસએફડીએ
|
|
8
|
|
સાઉદી અરેબિયા રાજ્યના લઘુ અને મધ્યમ કદના ઉદ્યોગો જનરલ સત્તામંડળ  અને પ્રજાસત્તાક ભારતના અટલ ઇનોવેશન મિશન , નીતિ આયોગ વચ્ચે લેટર ઑફ ઈન્ટેન્ટ
|
|
ડૉ. ઔસફ સઈદ, કેએસએમાં ભારતીય રાજદૂત
|
|
એન્જીનિયર સાલેહ અલ રશીદ, રાજ્યપાલ, સ્મૉલ એન્ડ મિડિયમ ડેવલપમેન્ટ ઑથોરિટીઝ
|
|
9
|
|
ફોરેન સર્વિસ ઇન્સ્ટિટયુટ, એમઈએ અને સાઉદી અરેબિયાના વિદેશી બાબતોના મંત્રાલયના પ્રિન્સ સાઉદ અલ ફૈસલ ઇન્સ્ટિટયુટ ઑફ ડિપ્લોમેટીક સ્ટડીઝ  વચ્ચે સહયોગાત્મક કાર્યક્રમ
|
|
ડૉ. ઔસફ સઈદ, કેએસએમાં ભારતીય રાજદૂત
|
|
ડૉ અબ્દુલ્લાહ બિન હમદ અલ સલમાહ, ડાયરેક્ટર જનરલ, પ્રિન્સ સઉદ અલ ફૈસલ ઇન્સ્ટીટયુટ ફોર ડિપ્લોમેટીક સ્ટડીઝ
|
|
10
|
|
ઇન્ડિયન સ્ટ્રેટેજીક પેટ્રોલિયમ રિઝર્વ લિમીટેડ  અને સાઉદી અરામ્કો વચ્ચે સમજૂતી કરારો
|
|
શ્રીમાન એચપીએસ આહુજા, સીઈઓ એન્ડ એમડી, આઈએસપીઆરએલ
|
|
મહામહિમ અહમદ અલ સુબાયઈ, વાઈસ પ્રેસીડેન્ટ, અરામ્કો
|
|
11
|
|
નેશનલ સ્ટોક એક્સચેન્જ  અને સાઉદી સ્ટોક એક્સચેન્જ  વચ્ચે સહયોગ માટેના સમજૂતી કરારો
|
|
શ્રીમાન વિક્રમ લિમાયે, એમડી અને સીઈઓ, નેશનલ સ્ટોક એક્સચેન્જ
|
|
એન્જીનિયર ખલેદ અલ હસન, સીઈઓ સાઉદી સ્ટોક એક્સચેન્જ 
|
|
12
|
|
નેશનલ પેમેન્ટસ કોર્પોરેશન ઑફ ઇન્ડિયા  અને સાઉદી પેમેન્ટસ વચ્ચેના સમજૂતી કરારો
|
|
શ્રીમાન આરીફ ખાન, ચીફ ડિજિટલ ઓફિસર, નેશનલ પેમેન્ટસ કોર્પોરેશન ઑફ ઇન્ડિયા
|
|
ઝીયાદ અલ યુસુફ, એમડી, સાઉદી પેમેન્ટ્સ
પ્રધાનમંત્રીનું કાર્યાલય
પ્રધાનમંત્રીએ મહાન એથલીટ શ્રી મિલ્ખા સિંહના નિધન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ મહાન એથલીટ શ્રી મિલ્ખા સિંહજીના નિધન અંગે ઊંડું દુઃખ વ્યક્ત કર્યુ છે. શ્રી મોદીએ તેમને એક ચમત્કારી ખેલાડી ગણાવ્યા હતા જેમણે રાષ્ટ્રને સંમોહિત કર્યુ હતું અને અસંખ્ય ભારતીયોના હૃદયમાં સ્થાન મેળવ્યું હતું.
પ્રધાનમંત્રીએ અનેક ટ્વીટ કરીને કહ્યું હતું, ‘શ્રી મિલ્ખા સિંહજીના નિધનની સાથે આપણે એક એવા ચમત્કારી ખેલાડી ગુમાવી દીધા છે જેણે રાષ્ટ્રને સંમોહિત કર્યુ હતું અને અસંખ્ય ભારતીયોના હૃદયમાં સ્થાન જમાવ્યું હતું. તેમના પ્રેરણાદાયી વ્યક્તિત્વથી તેઓ લાખો લોકોના પ્રિય બની ગયા હતા. તેમના નિધનથી વ્યથિત છું.
મેં થોડા દિવસ અગાઉ જ શ્રી મિલ્ખા સિંહજી સાથે વાત કરી હતી. મને ખ્યાલ નહોતો કે એ અમારી અંતિમ વાતચીત હશે. અનેક નવોદિત એથલીટ તેમની જીવનયાત્રાથી પ્રેરણા પ્રાપ્ત કરશે. તેમના પરિવારજનો અને દુનિયાભરમાં ફેલાયેલા તેમના પ્રશંસકો પ્રત્યે મારી સંવેદનાઓ.’
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શ્રી નરેશ ચંદ્રાના નિધન પર દુઃખ વ્યક્ત કર્યું
પ્રધાનમંત્રી શ્રી નરેન્દ્ર મોદીએ ભૂતપૂર્વ જાહેર સેવક શ્રી નરેશ ચંદ્રાના નિધન પર દુઃખ વ્યક્ત કર્યું હતું.
પ્રધાનમંત્રીએ કહ્યું હતું કે, “શ્રી નરેશ ચંદ્રા ખૂબજ સારા જાહેર સેવક હતા, કે જેઓએ વહિવટી અને નીતિગત બાબતોમાં કાયમી છાપ છોડી છે. તેમના નિધનથી દુઃખ થયું છે.
મને નરેશજી સાથેની એક વૈચારિક ચર્ચા યાદ છે, કે જે તેમણે યુએસએના રાજદૂત તરીકે મને ભોજન પર બોલાવ્યો ત્યારે થઈ હતી. તેઓ ભારત-યુએસએ વચ્ચે મજબૂત સંબંધોમાં માનતા હતા.”
(Visitor Counter : 41
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 211.13 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 31,60,292 ડોઝ આપવામાં આવ્યા
ભારતમાં સક્રિય કેસનું ભારણ 90,707 થયું
સક્રિય કેસનું ભારણ હાલમાં 0.20% છે
સાજા થવાનો દર હાલમાં 98.61% નોંધાયો
છેલ્લા 24 કલાકમાં 13,528 દર્દીઓ સાજા થયા, કુલ વધીને 4,37,70,913 દર્દીઓ સાજા થયા
છેલ્લા 24 કલાકમાં ભારતમાં 10,256 નવા કેસ નોંધાયા
દૈનિક પોઝિટિવીટી દર 2.43% પહોંચ્યો
સાપ્તાહિક પોઝિટિવીટી દર હાલમાં 3.02% છે
કુલ 88.43 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,22,322 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 111
પ્રધાનમંત્રીનું કાર્યાલય
ભારતીય વિદેશ સેવા અધિકારી તાલીમાર્થીઓએ પ્રધાનમંત્રીની મુલાકાત લીધી
નવી દિલ્હી, 02-05-2017
ભારતીય વિદેશ સેવાની 2016ની બેચના 41 અધિકારી તાલીમાર્થીઓએ આજે પ્રધાનમંત્રી શ્રી નરેન્દ્ર મોદીની મુલાકાત લીધી હતી.
પોતાના વિચારો રજૂ કરતા પ્રધાનમંત્રીએ વિદેશ સેવા અધિકારીઓ એકદમ માહિતગાર હોવા જોઈએ અને તેઓએ વૈશ્વિક સાપેક્ષતામાં વિચારવાની જરૂર પર ભાર મૂક્યો હતો. તેમણે અધિકારી તાલીમાર્થીઓને અન્ય સેવાઓના તેમના બેચમેટ સાથે તેમની કારકિર્દી સંદર્ભે સંપર્ક જાળવવા વિનંતી કરી હતી કે જેથી તેઓ ઘર આંગણે હંમેશા ખભેખભા મિલાવીને વિકાસ કરી શકે.
પ્રધાનમંત્રીએ કહ્યું કે, મોટે ભાગે વિશ્વ માને છે કે ભારતનું ભવિષ્ય ઊજળું છે અને ભારતના વધતા કદથી તેઓ અનુકૂળ છે.
AP/GP
(Visitor Counter : 68
રસાયણ અને ખાતર મંત્રાલય
પ્રધાનમંત્રી ભારતીય જનઔષધિ પરિયોજના  હેઠળ ભારત સરકાર દ્વારા 'જનઔષધિ સુવિધા ઓક્સો-બાયોડિગ્રેડેબલ સેનેટરી નેપકિન'
પરવડે તેવા દરના સેનેટરી નેપકિન હવે 33 રાજ્યો/કેન્દ્રશાસિત પ્રદેશોનાં 3600થી વધુ જનઔષધિ કેન્દ્રોમાં ઉપલબ્ધ, એક પેડની કિંમત ફક્ત રૂ. 2.50
નવી દિલ્હી - 05 જૂન, 2018
કેન્દ્રીય માર્ગ પરિવહન અને રાજમાર્ગ, શિપિંગ, રસાયણ અને ખાતર રાજ્ય મંત્રી મનસુખ એલ. માંડવિયાએ આજે  પ્રધાનમંત્રી ભારતીય જનઔષધિ પરિયોજના  હેઠળ 'જનઔષધિ સુવિધા ઓક્સો-બાયોડીગ્રેડેબલ સેનેટરી નેપકિન' લોન્ચ કર્યા છે. કેન્દ્ર સરકાર દ્વારા આ પરવડે તેવા દરના સેનેટરી નેપકિન હવે 33 રાજ્યો/કેન્દ્રશાસિત પ્રદેશોનાં 3600થી વધુ જનઔષધિ કેન્દ્રોમાં ઉપલબ્ધ થયા છે. કેન્દ્ર સરકારના રસાયણ, ખાતર અને સંસદીય બાબતોના મંત્રી શ્રી અનંતકુમારે તા. 8 માર્ચ, 2018  ના રોજ આપેલા વચન મુજબ આ સુવિધા ઉપલબ્ધ કરવામાં આવી છે.
શ્રી માંડવિયાએ જણાવ્યું હતું કે વિશ્વ પર્યાવરણ દિવસના અવસરે તમામ મહિલાઓ માટે આ ખાસ ભેટ છે કારણ કે, આ અનોખું ઉત્પાદન પરવડે એવી કિંમતે ઉપલબ્ધ કરાયેલું હોવા ઉપરાંત તેમાં આરોગ્યની સાથે-સાથે ઉપયોગ કરવામાં સરળતા તથા તેના નિકાલનો પણ ખ્યાલ રાખવામાં આવ્યો છે. આ ‘જનઔષધિ સુવિધા’ એટલા માટે ખાસ છે કે તેનો નિકાલ કરાયા પછી તે પ્રાણવાયુ ના સંપર્કમાં આવે ત્યારે તે બાયોડીગ્રેડેબલ એટલે કે વિઘટનક્ષમ બની જાય છે. આ ‘સુવિધા’ દ્વારા ભારતની વંચિત મહિલાઓ માટે સ્વચ્છ અને સ્વસ્થ જીવન સુનિશ્ચિત થશે તેમજ તે પ્રધાનમંત્રી શ્રી નરેન્દ્ર મોદીના ‘દરેકને પરવડે તેવી અને ગુણવત્તાયુક્ત આરોગ્ય સુવિધા’ ના દ્રષ્ટિકોણને સાકાર કરશે.
પરવડે તેવા ‘સુવિધા’ સેનેટરી નેપકિનની વાત પર ભાર મુકતા શ્રી માંડવિયાએ જણાવ્યું હતું કે હાલમાં બજારમાં ઉપલબ્ધ સેનેટરી નેપકિનની કિંમત 8 રૂપિયા છે. પરંતુ હવે વંચિત વર્ગો માટે ‘સુવિધા’ નેપકિન રૂપિયા 2.50ની કિંમતે ઉપલબ્ધ થશે.
શ્રી માંડવિયાએ નોંધ લીધી હતી કે મહિલાઓનો એક વર્ગ કે જે હાલમાં બજારમાં ઉપલબ્ધ સેનેટરી નેપકિનનો ઉપયોગ એટલા માટે નથી કરતો કેમ કે તેની કિંમત પોસાય તેવી નથી અને રજોદર્શનના સમયગાળા દરમિયાન બિનઆરોગ્યપ્રદ સાધનોનો ઉપયોગ કરે છે. આવાં બિનઆરોગ્યપ્રદ સાધનોના ઉપયોગથી મહિલાઓ સંક્રામક ચેપ, પ્રજનન અંગોનો ચેપ, મૂત્રમાર્ગનો ચેપ અને સર્વાઈકલ કેન્સરનો ભોગ બને છે અને ઘણીવાર મહિલાઓને વંધ્યત્વપણાની ગંભીર સ્થિતિનો સામનો કરવો પડે છે.
વર્ષ 2015-16ના નેશનલ ફોમિલી હેલ્થ સર્વેક્ષણ મુજબ 15થી 24 વર્ષની વયની અંદાજે 58 ટકા મહિલાઓ સ્થાનિક સ્તરે બનેલા નેપકિનનો અને રૂના ટુકડાનો ઉપયોગ કરે છે, શહેરી વિસ્તારોમાં વસવાટ કરતી અંદાજે 78 ટકા મહિલાઓ રજોદર્શન દરમિયાન આરોગ્યપ્રદ પદ્ધતિઓનો ઉપયોગ કરે છે. ગ્રામ્ય વિસ્તારોમાં માત્ર 48 ટકા મહિલાઓને સ્વચ્છ સેનેટરી નેપકિન ઉપલબ્ધ છે.
આ પ્રસંગે ફાર્માસ્યુટિકલ્સ વિભાગના સંયુક્ત સચિવ શ્રી નવદિપ રિનવા, બ્યુરો ઑફ ફાર્મા પીએસયુઝ ઑફ ઈન્ડિયા ના સીઈઓ શ્રી સચિન સિંઘ તથા મંત્રાલયના વરિષ્ઠ અધિકારીઓ ઉપસ્થિત રહ્યા હતા.
NP/J.Khunt/RP
(Visitor Counter : 114
સંરક્ષણ મંત્રાલય
ડબલ્યુએનસીના વધારાના નૌકાદળના જવાનોને અમદાવાદની પ્રધાનમંત્રી કોવિડ કેર હોસ્પિટલ માં મુકાયા
કોવિડ મહામારીની સામે ચાલતી લડાઈનો મુકાબલો કરવા અને કુશળ મેનપાવર ક્ષમતા વધારવા માટે પશ્ચિમી નૌસેના કમાન્ડ માંથી 41 નૌસેનિકની એક ટુકડી, જેમાં ચિકિત્સા અધિકારી, નર્સિંગ અધિકારી, પૈરામેડિક્સ અને સહયોગી સ્ટાફનો સમાવેશ છે, જેને પ્રધાનમંત્રી કોવિડ કેયર હોસ્પિટલ , અમદાવાદમાં 06 મે, 2021ના રોજ ગોઠવણ કરાઈ હતી. આ 29 એપ્રિલ, 2021ના રોજ હોસ્પિટલમાં મુકાયેલ 57 નૌસેના ચિકિત્સા ટીમથી અલગ છે. ટીમને બે મહિના માટે મુકવામાં આવેલ છે. આ ટીમ કોવિડ રોગીઓનો ઈલાજ અને દેખરેખમાં હોસ્પિટલ પ્રશાસનને મદદ કરશે.
SD/GP/JD
(Visitor Counter : 185
પ્રધાનમંત્રીનું કાર્યાલય
પ્રધાનમંત્રીએ અજમેર શરીફ દરગાહ માટે ચાદર સોંપી
પ્રધાનમંત્રી, શ્રી નરેન્દ્ર મોદીએ ખ્વાજા મોઈનુદ્દીન ચિશ્તીના 809મા ઉર્સ નિમિતે અજમેર શરીફ દરગાહ માટે ચાદર સોંપી હતી.
પ્રધાનમંત્રી શ્રીએ ટ્વીટ કરીને કહ્યું હતું, ‘ખ્વાજા મોઈનુદ્દીન ચિશ્તીના 809મા ઉર્સ નિમિતે અજમેર શરીફ દરગાહ માટે ચાદર સોંપી.’
(Handed over a Chadar that would be offered at the Ajmer Sharif Dargah on the 809th Urs of Khwaja Moinuddin Chisti. pic.twitter.com/DHa1f5p0kk
— Narendra Modi  February 15, 2021
મંત્રીમંડળ
મંત્રીમંડળે ઓઇલ અને ગેસ માટે એન્હાન્સ્ડ રિકવરી વ્યવસ્થાને પ્રોત્સાહન અને છૂટ આપવાનાં નીતિગત માળખાને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં ઓઇલ અને ગેસનું સ્થાનિક ઉત્પાદન વધારવા માટે હાઇડ્રોકાર્બનનાં હાલનાં ભંડોળની રિકવરી વધારવા માટે એન્હાન્સ્ડ રિકવરી /ઇમ્પ્રૂવ્ડ રિકવરી /બિનપરંપરાગત હાઇડ્રોકાર્બન નાં ઉત્પાદનની પદ્ધતિઓને પ્રોત્સાહન આપવાનાં નીતિગત માળખાને મંજૂરી આપી છે. ઇઆરમાં એન્હાન્સ્ડ ઓઇલ રિકવરી  અને એન્હાન્સ્ડ ગેસ રિકવરી , બિનપરંપરાગત હાઇડ્રોકાર્બન  ઉત્પાદનની પદ્ધતિઓમાં શેલ ઓઇલ અને ગેસ ઉત્પાદન, ટાઇટ ઓઇલ અને ગેસ ઉત્પાદન, ઓઇલ શેલમાંથી ઉત્પાદન, ગેસ હાઇડ્રેટ અને ભારે ઓઇલ સામેલ છે. એન્હાન્સ્ડ રિકવરી, ઇમ્પ્રૂવ્ડ રિકવરી તથા બિનપરંપરાગત હાઇડ્રોકાર્બનનું સંશોધન અને ઉત્ખન્નમાં મોટા પાયે મૂડી, જટિલ ટેકનોલોજીની જરૂર છે તેમજ આ કામગીરી પડકારજનક છે. આ માટે માળખાગત સુવિધાઓ, માલપરિવહન આધાર, રાજકોષીય પ્રોત્સાહન અને સક્ષમ વાતાવરણની જરૂર છે.
નીતિનો વ્યૂહાત્મક ઉદ્દેશ શૈક્ષણિક અને સંશોધન સંસ્થાઓ, ઉદ્યોગ-શૈક્ષણિક સંસ્થાઓનાં જોડાણ મારફતે સહાયક પ્રણાલી ઊભી કરવાનો તેમજ ઇઆર/આઇઆર/યુએચસી પદ્ધતિઓ સ્થાપિત કરવા એક્સપ્લોરેશન એન્ડ પ્રોડક્શન  કોન્ટ્રાક્ટરોને ટેકો અને પ્રોત્સાહન આપવાનો છે. આ નીતિ કરારની તમામ વ્યવસ્થાઓ અને નિયુક્ત ક્ષેત્રોને લાગુ થશે. આ નીતિગત પહેલ નવું રોકાણ આકર્ષશે, આર્થિક પ્રવૃત્તિઓને વેગ આપશે અને રોજગારીની વધારે તકો ઊભી કરશે એવી અપેક્ષા છે. નીતિ નવી, ઇનોવેટિવ અને અત્યાધુનિક ટેકનોલોજીનાં ઉપયોગની સુવિધા આપશે તેમજ હાલનાં ક્ષેત્રોની ઉત્પાદકતા વધારવા ટેકનોલોજી આધારિત જોડાણ કરવાની સુવિધા આપશે એવી અપેક્ષા છે.
નીતિમાં એની ઇઆર સંભવિતતા, ઉચિત ઇઆર ટેકનિકોનું મૂલ્યાંકન તથા રોકાણને વ્યવહારિક બનાવવા ઇઆર પ્રોજેક્ટમાં સંકળાયેલા ખર્ચનું જોખમ ઘટાડવા રાજકોષીય પ્રોત્સાહનો માટે દરેક ક્ષેત્રની વ્યવસ્થિત આકારણીની કલ્પના કરવામાં આવી છે. નિયુક્ત સંસ્થાઓ મારફતે ક્ષેત્રોની ફરજિયાત ચકાસણી, સરકાર દ્વારા એનું નોટિફિકેશન અને વાણિજ્યિક સ્તરે ઇઆર પ્રોજેક્ટનાં વાસ્તવિક અમલ અગાઉ પાયલોટ પ્રોજેક્ટ હાથ ધરવા – એ નીતિની મુખ્ય વિશેષતાઓ છે. એન્હાન્સ્ડ રિકવરી  સમિતિમાં પેટ્રોલિયમ અને કુદરતી ગેસ મંત્રાલય, ડિરેક્ટોરેટ જનરલ ઑફ હાઇડ્રોકાર્બન , અપસ્ટ્રીમ સેક્ટરનાં નિષ્ણાતો અને શૈક્ષણિક સંસ્થાઓનાં પ્રતિનિધિઓ સામેલ હશે, જેઓ નીતિનું નિરીક્ષણ કરશે અને અમલીકરણ પર ધ્યાન રાખશે. આ નીતિ નોટિફિકેશનની તારીખથી આગામી 10 વર્ષનાં ગાળા માટે અમલમાં રહેશે. જોકે રાજકોષીય પ્રોત્સાહન ઈઆર/યુએચસી યોજનાઓમાં ઉત્પાદન શરૂ થવાની તારીખથી 120 મહિનાનાં ગાળા માટે ઉપલબ્ધ રહેશે. આઈઆર યોજનાનાં મામલામાં પ્રોત્સાહન નિર્ધારિત માપદંડ હાંસલ કરવાની તારીખથી ઉપલબ્ધ રહેશે. આ નીતિ અંતર્ગત વિવિધ પ્રક્રિયાઓ પૂર્ણ કરવા માટે સમયમર્યાદા નક્કી કરવામાં આવી છે. નિર્ધારિત કૂવાઓમાં ઈઆર ટેકનિક લાગુ થવાથી વધારાનાં ઉત્પાદન પર સેશ/રોયલ્ટીમાં આંશિક છૂટ સ્વરૂપે રાજકોષીય પ્રોત્સાહન આપવામાં આવ્યું છે.
ઓઇલનાં જૂનાં કૂવાઓમાં શ્રેષ્ઠ ટેકનોલોજીનો ઉપયોગ કરીને હાઇડ્રોકાર્બનનાં ઉત્પાદનમાં ઝડપ લાવી શકાશે. તેનાથી મૂળ ઉત્પાદનમાં 5 ટકાનાં વૃદ્ધિદરથી આગામી 20 વર્ષમાં વધુ 120 એમએમટી ઓઇલ ઉત્પાદનની કલ્પના કરવામાં આવી છે. ગેસનાં મામલે મૂળ ઉત્પાદનમાં 3 ટકાનાં વૃદ્ધિદરથી આગામી 20 વર્ષ દરમિયાન વધુ 52 બીસીએમ ઉત્પાદનની કલ્પના કરવામાં આવી છે.
NP/J.Khunt/GP/RP
(Visitor Counter : 68
મંત્રીમંડળ
મંત્રીમંડળે નવીનીકરણીય ઉર્જા સહકાર અંગે ભારત અને ફ્રાન્સ વચ્ચેના સમજૂતી પત્રને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે નવીનીકરણીય ઉર્જા સહકારના ક્ષેત્રમાં ભારત અને ફ્રાંસ વચ્ચે સમજૂતી પત્ર  પર હસ્તાક્ષર અંગે માહિતગાર કરવામાં આવ્યા હતા. જાન્યુઆરી 2021માં એમઓયુ પર હસ્તાક્ષર કરવામાં આવ્યા હતા.
એમઓયુનો ઉદ્દેશ પરસ્પર લાભ, સમાનતા અને પારસ્પરિકતાના આધારે નવી અને નવીનીકરણીય ઉર્જાના ક્ષેત્રમાં દ્વિપક્ષીય સહકારને પ્રોત્સાહન આપવાનો આધાર સ્થાપિત કરવાનો છે. તે સૌર, પવન, હાઇડ્રોજન અને બાયોમાસ ઉર્જાને લગતી તકનીકીઓને આવરી લે છે.
આ એમઓયુ અંતર્ગત:
- વૈજ્ઞાનિક અને તકનીકી કર્મચારીઓની આપલે અને તાલીમ;
- વૈજ્ઞાનિક અને તકનીકી માહિતી અને ડેટાની આપલે;
- વર્કશોપ અને સેમિનારનું સંગઠન; સાધનો, અનુભવ અને તકનીકીનું સ્થાનાંતરણ;
- સંયુક્ત સંશોધન અને તકનીકી પ્રોજેક્ટ્સનો વિકાસ.
આ એમઓયુ નવીનીકરણીય ઉર્જાના ક્ષેત્રમાં તકનીકી જાણકારીના વિકાસમાં મદદ કરશે અને આવી રીતે 2030 સુધીમાં સ્થાપિત નવીનીકરણીય ઉર્જા ક્ષમતાના 450 GW મહત્વાકાંક્ષી લક્ષ્યને પ્રાપ્ત કરવાની પ્રક્રિયામાં મદદ કરશે.
SD/GP/BT
(
આદિવાસી બાબતોનું મંત્રાલય
ગોંડ જાતિના નકલી પ્રમાણપત્રો પર કેન્દ્રીય જનજાતિ આયોગે રિપોર્ટ માંગ્યો
નવી દિલ્હી, 26-04-2017
કેન્દ્રીય જનજાતિ આયોગે ગોંડ જનજાતિના નકલી પ્રમાણપત્ર બનાવવા પર ઉત્તરપ્રદેશ સરકાર પાસેથી રિપોર્ટ માંગ્યો છે. કેન્દ્રીય જનજાતિ આયોગના સચિવે ઉત્તર પ્રદેશના મુખ્ય સચિવને લખેલ પત્રમાં કહ્યું છે કે આયોગના ધ્યાનમાં આવ્યું છે કે ઉત્તરપ્રદેશના ગોરખપુર, દેવરિયા, મહારાજગંજ, બસ્તી, આજમગઢ, મઉ તેમજ બલિયા જિલ્લામાં નાયક બ્રાહ્મણ તેમજ બ્રાહ્મણ ઓઝા સમુદાયના લોકોએ નોકરી પ્રાપ્ત કરવા માટે ગોંડ જાતિના નકલી પ્રમાણપત્ર બનાવી લીધા છે.
ઉત્તરપ્રદેશના મુખ્ય સચિવને પૂછાયું છે કે ઉત્તરપ્રદેશમાં જનજાતિઓની સંખ્યા તેમજ ટકાવારી શું છે. સાથે જ ગોંડ જાતિની જનસંખ્યા તેમજ તેની ટકાવારીની બાબતમાં જાણકારી માંગી છે. આયોગ તરફથી એ પણ પૂછાયું છે કે નાયક બ્રાહ્મણ તેમજ બ્રાહ્મણ ઓઝા સમુદાયના કેટલા લોકોને ગોંડ જાતિનું પ્રમાણપત્ર જારી કરાયું છે. આયોગે ઉત્તરપ્રદેશ સરકારને એ પણ પૂછ્યું છે કે નકલી પ્રમાણપત્ર પ્રાપ્ત કરનારા લોકો સામે સરકારે કેવા પ્રકારની ફોજદારી અથવા વહીવટી કાર્યવાહી કરી છે. આયોગને એક બિન સરકારી સંગઠન તરફથી અપાયેલ અહેવાલ બાદ આ પ્રકરણ ધ્યાનમાં આવ્યું છે.
AP/J.Khunt/GP
(Visitor Counter : 76
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
નવી દિલ્હી 30-06-2021
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 32.28 કરોડ લોકોને રસી આપવામાં આવી
છેલ્લા 24 કલાકમાં ભારતમાં 45,951 નવા કેસ નોંધાયા
ભારતનો એક્ટિવ કેસલોડ ઘટીને 5,37,064 થયો
સક્રિય કેસો કુલ કેસોનાં 1.77% થયા
દેશમાં અત્યાર સુધીમાં કુલ 2,94,27,330 દર્દી સાજા થયા
છેલ્લા 24 કલાકમાં 60,729 દર્દીઓ સાજા થયા
સતત 48મા દિવસે બિમારીમાંથી સાજા થયેલા લોકોની સંખ્યા દૈનિક નવા કેસોની સંખ્યાથી વધુ
સાજા થવાનો દર વધીને 96.92% થયો
સાપ્તાહિક પોઝિટિવિટી રેટ ઘટીને 5% કરતા ઓછો થઈ ગયો છે, હાલમાં 2.69%
દૈનિક પોઝિટિવીટી રેટ સતત 23મા દિવસે 5 ટકાથી ઓછો 2.34%એ પહોંચ્યો
પરીક્ષણ ક્ષમતામાં નોંધપાત્ર વધારો કરવામાં આવ્યો - કુલ 41.01 સીઆર પરીક્ષણો કરાયા
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ દરેકને પ્રધાનમંત્રી સંગ્રહાલયની મુલાકાત લેવા વિનંતી કરી
પ્રધાનમંત્રી શ્રી નરેન્દ્ર મોદીએ નવી દિલ્હીમાં પ્રધાનમંત્રી સંગ્રહાલયની મુલાકાત લેવા દરેકને વિનંતી કરી છે.
પૂર્વ પીએમ સ્વર્ગસ્થ શ્રી ચંદ્ર શેખરના પુત્ર નીરજ શેખરની પ્રધાનમંત્રી સંગ્રહાલયની મુલાકાત અંગેની ટ્વીટનો જવાબ આપતાં પ્રધાનમંત્રીએ ટ્વીટમાં જણાવ્યું હતું કે;
“તે મારું સદ્ભાગ્ય હતું કે મને ચંદ્રશેખરજી જેવા મહાન વ્યક્તિત્વ સાથે સમય પસાર કરવાની તક મળી અને ઘણું શીખવા મળ્યું. પ્રધાનમંત્રી મ્યુઝિયમમાં દેશવાસીઓ ચંદ્રશેખરજીની સાથે તેમના તમામ પ્રધાનમંત્રીઓના યોગદાનને જોઈ શકશે. હું દરેકને અહીં આવવા વિનંતી કરીશ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
આદિવાસી બાબતોનું મંત્રાલય
મંત્રીમંડળે 15 નવેમ્બરને જનજાતિ ગૌરવ દિવસ તરીકે જાહેર કરવાની મંજૂરી આપી
આ દિવસે ભગવાન બિરસા મુંડાની જન્મજયંતી છે
આદિવાસીના લોકોના કીર્તિપૂર્ણ ઇતિહાસ, સંસ્કૃતિ અને સિદ્ધિઓની ઉજવણી અને સંસ્મરણો માટે 15 નવેમ્બરથી 22 નવેમ્બર દરમિયાન એક અઠવાડિયા સુધી ઉજવણી ચાલશે
પ્રધાનમંત્રી શ્રી નરેન્દ્ર મોદીની અધ્યક્ષતામાં આજે કેન્દ્રીય મંત્રીમંડળે 15 નવેમ્બરને જનજાતીય ગૌરવ દિવસ તરીકે જાહેર કરવાની મંજૂરી આપી છે. આ દિવસ બહાદુર આદિવાસી સ્વાતંત્ર્ય સેનાનીઓની સ્મૃતિને સમર્પિત છે. આવનારી પેઢીઓ દેશ માટે તેમણે આપેલા બલિદાન વિશે જાણી શકે તેવા હેતુથી જનજાતિ દિવસ જાહેર કરવાનો નિર્ણય લેવામાં આવ્યો છે. ભારતની સ્વાતંત્ર્યની લડાઇને સંથાલ, તામર, કોલ, ભીલ, ખાસી અને મિઝો જેવા આદિવાસી સમુદાયો દ્વારા અનેક ચળવળો દ્વારા મજબૂત બનાવવામાં આવી હતી. આદિવાસી સમુદાયો દ્વારા યોજવામાં આવેલી વિવિધ ક્રાંતિકારી ચળવળો અને સંઘર્ષો તેમની અપાર હિંમત તેમજ સર્વોચ્ચ બલિદાન દ્વારા અંકિત થયેલા છે. દેશના વિવિધ પ્રદેશોમાં શરૂ કરવામાં આવેલી બ્રિટિશ સંસ્થાનવાદી શાસન વિરુદ્ધ આદિવાસી ચળવળો દેશના સ્વતંત્રતાના સંગ્રામ સાથે જોડાયેલી છે અને સમગ્ર દેશમાં આ ચળવળોએ ભારતીયોને પ્રેરણા આપી છે. જોકે, સામાન્ય જનતા આ આદિવાસી નાયકો વિશે ખાસ માહિતગાર નથી. વર્ષ 2016ના સ્વતંત્રતા દિવસના રોજ આદરણીય પ્રધાનમંત્રીએ આપેલા સંબોધનને અનુરૂપ, ભારત સરકારે દેશભરમાં 10 આદિવાસી સ્વતંત્રતા સેનાની સંગ્રહાલયોના નિર્માણને મંજૂરી આપી છે.
જનજાતિ દિવસ જાહેર કરવાની તારીખ શ્રી બિરસા મુંડાની જન્મજયંતી છે. દેશભરના આદિવાસી સમુદાયો તેમને ભગવાન તરીકે પૂજે છે. બિરસા મુંડાએ બ્રિટિશ સંસ્થાનવાદી પ્રણાલીના શોષણકારી તંત્ર સામે દેશના સંગ્રામમાં બહાદુરીપૂર્વક લડત આપી હતી અને 'ઉલ્ગુલાન' નું આહ્વાન કરીને બ્રિટિશ અત્યાચાર સામે ચળવળનું નેતૃત્વ સંભાળ્યું હતું. આ જાહેરાત આદિવાસી સમુદાયોના કિર્તીપૂર્ણ ભવ્ય ઇતિહાસ અને સાંસ્કૃતિક વારસાને સ્વીકારે છે. દર વર્ષે આ દિવસે જનજાતિ ગૌરવ દિવસની ઉજવણી કરવામાં આવશે અને સાંસ્કૃતિક વારસાની જાળવણી બદલ આદિવાસીએ કરેલા પ્રયાસો અને બહાદુરી, આતિથ્ય તેમજ રાષ્ટ્રના ગૌરવના ભારતના મૂલ્યોને પ્રોત્સાહન આપવા માટે તેમણે કરેલા પ્રયાસોને બિરદાવવામાં આવશે. બિરસા મુંડાએ જ્યાં અંતિમ શ્વાસ લીધા હતા ત્યાં રાંચી ખાતે આદિજાતિ સ્વાતંત્ર્ય સેનાની સંગ્રહાલયનું પ્રધાનમંત્રીના હસ્તે ઉદ્ઘાટન કરવામાં આવશે.
આદિવાસી લોકો, સંસ્કૃતિ અને સિદ્ધિઓના 75 વર્ષના ગૌરવશાળી ઇતિહાસની ઉજવણી કરવા માટે તેમજ આદિવાસી સ્વાતંત્ર્ય સેનાઓની સ્મૃતિમાં ભારત સરકારે 15 નવેમ્બરથી 22 નવેમ્બર 2021 દરમિયાન એક અઠવાડિયા સુધી વિવિધ ઉજવણીઓનું આયોજન કર્યું છે.
આ ઉજવણીના ભાગરૂપે, રાજ્ય સરકારો સાથે મળીને આવી સંખ્યાબંધ પ્રવૃત્તિઓનું આયોજન કરવામાં આવ્યું છે તેમજ ભારતના સ્વતંત્રતાના સંગ્રામમાં આદિવાસીઓની સિદ્ધિઓ અને શિક્ષણ, આરોગ્ય, આજીવિકા, માળખાકીય સુવિધાઓ અને કૌશલ્ય વિકાસ ક્ષેત્રે ભારત સરકાર દ્વારા લેવામાં આવેલા વિવિધ કલ્યાણકારી પગલાંને દર્શાવવા માટે આ દરેક પ્રવૃત્તિઓ પાછળ એક વિશિષ્ટ થીમ નક્કી કરવામાં આવી છે. આ કાર્યક્રમો દરમિયાન અનન્ય આદિવાસી સાંસ્કૃતિક ધરોહરો, સ્વતંત્રતાના સંગ્રામમાં તેમણે આપેલા યોગદાન, તેમની પ્રથાઓ અને રીત-રિવાજો, તેમના અધિકારો, પરંપરાઓ, ભોજન, આરોગ્ય, શિક્ષણ તેમજ આજીવિકા સંબંધિત બાબતો પણ પ્રદર્શિત કરવામાં આવશે.
(
મંત્રીમંડળ
મંત્રીમંડળે પ્રધાનમંત્રી ગરીબ કલ્યાણ પેકેજ – પ્રધાનમંત્રી ગરીબ કલ્યાણ અન્ન યોજનાને લંબાવવાની મંજૂરી આપી – જુલાઈથી નવેમ્બર, 2020 સુધી પાંચ મહિના માટે આખા ચણાનું નિઃશુલ્ક વિતરણ થશે
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં કોવિડ-19ના આર્થિક પ્રતિસાદના ભાગરૂપે પ્રધાનમંત્રી ગરીબ કલ્યાણ અન્ન યોજના ને વધુ પાંચ મહિના જુલાઈથી નવેમ્બર, 2020 સુધી લંબાવવાની મંજૂરી આપવામાં આવી છે.
આ યોજના અંતર્ગત રાષ્ટ્રીય ખાદ્ય સુરક્ષા ધારા, 2013  હેઠળ તમામ લાભાર્થી કુટુંબોને વિતરણ માટે રાજ્યો/કેન્દ્રશાસિત પ્રદેશોને 9.7 લાખ મેટ્રિક ટન આખા ચણાનું વિતરણ કરવાની દરખાસ્ત રજૂ કરવામાં આવી છે. દરેક લાભાર્થી કુટુંબને આગામી પાંચ મહિના એટલે કે જુલાઈથી નવેમ્બર, 2020 સુધી દર મહિને 1 કિલોગ્રામ ચણા નિઃશુલ્ક આપવામાં આવશે. આ યોજનાનો કુલ અંદાજિત ખર્ચ રૂ. 6,849.24 કરોડ છે.
આ યોજના અંતર્ગત આશરે 19.4 કુટુંબોને આવરી લેવામાં આવ્યાં છે. પીએમજીકેએવાય લંબાવવાના તમામ ખર્ચનું વહન કેન્દ્ર સરકાર કરશે. યોજનાને લંબાવવી એ ભારત સરકારની આગામી પાંચ મહિના દરમિયાન કોવિડથી પેદા થયેલા વિક્ષેપને કારણે ખાદ્યાન્નની અનુપલબ્ધતાને લીધે કોઈ પણ વ્યક્તિ, ખાસ કરીને કોઈ પણ ગરીબ કુટુંબને ભૂખ્યા ન રહેવું પડે એવી કટિબદ્ધતાને અનુરૂપ કામગીરી છે. આખા ચણાનું નિઃશુલ્ક વિતરણ આ પાંચ મહિના દરમિયાન ઉપર ઉલ્લેખિત તમામ વ્યક્તિઓને પ્રોટિનની પર્યાપ્ત ઉપલબ્ધતા પણ સુનિશ્ચિત કરશે.
આ પેકેજ માટે કઠોળનું વિતરણ એના બફર સ્ટોકની જંગી ઉપલબ્ધતામાંથી કરવામાં આવશે, જેની સ્થાપના 2015-16માં થઈ હતી. ભારત સરકાર પીએમજીકેએવાયના વધારાના ગાળા માટે વિતરણ કરવા ચણાનો પર્યાપ્ત જથ્થો ધરાવે છે.
પીએમજીકેએવાય ના પ્રથમ તબક્કામાં 4.63 લાખ મેટ્રિક ટન કઠોળનું વિતરણ થઈ ગયું છે, જેનાથી દેશમાં 18.2 કરોડ કુટુંબોને લાભ થયો છે.
પૃષ્ઠભૂમિ:
પ્રધાનમંત્રીએ 30.06.2020ના રોજ નવેમ્બર, 2020 સુધી પ્રધાનમંત્રી ગરીબ કલ્યાણ પેકેજ લંબાવવાની જાહેરાત કરી હતી. એનો ઉદ્દેશ કોરોનાવાયરસ અને એનાથી પ્રેરિત લોકડાઉન દ્વારા આર્થિક પ્રવૃત્તિઓમાં ઊભા થયેલા વિક્ષેપને કારણે વંચિતો કે ગરીબોને પડતી હાડમારીઓ ઘટાડવાનો છે.
GP/DS
(
પ્રધાનમંત્રીનું કાર્યાલય
પ્રધાનમંત્રીએ વારાણસીમાં રૂ. 3350 કરોડનાં મૂલ્યની વિવિધ વિકાસલક્ષી પરિયોજનાઓનું લોકાર્પણ કર્યું
પ્રધાનમંત્રીએ જણાવ્યું કે, સરકાર માળખાગત વિકાસ અને જનકલ્યાણનાં કાર્યો કરવા સતત કાર્યરત છે
પ્રધાનમંત્રી શ્રી નરેન્દ્ર મોદીએ આજે વારાણસીની મુલાકાત લીધી હતી અને ત્યાં રૂ. 3350 કરોડની વિવિધ વિકાસલક્ષી પરિયોજનાઓનું લોકાર્પણ કર્યું હતું. આ પરિયોજના સ્વાસ્થ્ય, સ્વચ્છતા, સ્માર્ટ સિટી, કનેક્ટિવિટી, ઊર્જા, આવાસ તથા અન્ય ક્ષેત્રો સાથે સંબંધિત છે. આ પ્રસંગે ઉત્તરપ્રદેશનાં રાજ્યપાલ શ્રી રામ નાઈક, રાજ્યનાં મુખ્યમંત્રી યોગી આદિત્યનાથ તથા અન્ય મહાનુભાવો ઉપસ્થિત રહ્યાં હતાં.
પ્રધાનમંત્રીએ મુલાકાતની શરૂઆતમાં વારાણસીનાં સ્વ. શ્રી રમેશ યાદવને શ્રદ્ધાંજલિ અર્પણ કરી હતી, જેઓ તાજેતરમાં જમ્મુ-કાશ્મીરમાં પુલવામામાં થયેલા આતંકવાદી હુમલામાં શહીદ થયાં હતાં.
વારાણસીની બહાર ઔરે ગામમાં જનસભાને સંબોધતા પ્રધાનમંત્રીએ જણાવ્યું હતું કે, એમની સરકાર વિકાસની આગેકૂચ જાળવી રાખવા બે મોરચે કામ કરી રહી છે. સરકાર એક તરફ હાઇવે, રેલવે વગેરે જેવી માળખાગત સુવિધાઓનાં નિર્માણ માટે કાર્યરત છે, તો બીજી તરફ વિકાસનાં લાભ લોકો સુધી પહોંચે એ સુનિશ્ચિત કરી રહી છે. તેમણે ઉમેર્યું હતું કે, આ પૈકીની કેટલીક જાહેરાતો બજેટમાં કરવામાં આવી હતી.
આજે લોકાર્પણ થયેલા વિવિધ પ્રોજેક્ટ વિશે પ્રધાનમંત્રીએ જણાવ્યું હતું કે, આ વારાણસીને નવા ભારતનું મહત્ત્વપૂર્ણ કેન્દ્ર બનાવવાનો પ્રયાસ છે. આ સંદર્ભમાં તેમણે આજે વારાણસીમાં ડીએલડબલ્યુમાં લોકોમોટિવ ટ્રેનને લીલી ઝંડી આપ્યાનો ઉલ્લેખ કર્યો હતો અને જણાવ્યું હતું કે, મેક ઇન ઇન્ડિયા અંતર્ગત આ પહેલથી ભારતીય રેલવેની ક્ષમતા અને ઝડપમાં વધારો કરવામાં મદદ મળશે. તેમણે એમ પણ જણાવ્યું હતું કે, છેલ્લાં સાડા ચાર વર્ષમાં રેલવેની કાયાપલટ કરવા માટે વિવિધ પગલાં લેવામાં આવ્યાં છે અને ભારતની પ્રથમ સેમિ હાઈ-સ્પીડ ટ્રેન વંદે ભારત એક્સપ્રેસ દિલ્હીથી વારાણસીનાં રુટ પર દોડતી થઈ છે, જે રેલવેમાં પરિવર્તન કરવાનું આ પ્રકારનું પ્રથમ પગલું છે, આ વિવિધ પ્રોજેક્ટ પરિવહનને સરળ બનાવવાની સાથે વારાણસી, પૂર્વાંચલ અને નજીકનાં વિસ્તારોમાં નવા ઉદ્યોગો સ્થાપિત કરવા તરફ દોરી જશે.
પ્રધાનમંત્રીએ વિવિધ યોજનાઓનાં લાભાર્થીઓને પ્રમાણપત્રો વહેંચ્યા હતાં. તેમણે આઇઆઇટી બીએચયુનાં 100 વર્ષ પૂર્ણ થવાની યાદગીરી સ્વરૂપે ટપાલ ટિકિટ પણ બહાર પાડી હતી.
પ્રધાનમંત્રીએ જણાવ્યું હતું કે, બીએચયુ કેન્સર સેન્ટર અને લહરતારામાં ભાભા કેન્સર હોસ્પિટલ બિહાર, ઝારખંડ, છત્તીસગઢ તથા અન્ય નજીકનાં રાજ્યોનાં દર્દીઓને આધુનિક સારવાર પ્રદાન કરશે.
આયુષ્માન ભારત યોજના વિશે પ્રધાનમંત્રીએ જણાવ્યું હતું કે, ઉત્તરપ્રદેશમાં આશરે 38,000 લોકોએ આ યોજનાનો લાભ લીધો છે તેમજ ઉત્તરપ્રદેશમાં આશરે 1 કરોડ 20 લાખ લોકોને આ યોજનાનો લાભ મળશે.
તેમણે પ્રધાનમંત્રી કિસાન સમ્માન નિધિ યોજના વિશે પણ વાત કરી હતી અને જણાવ્યું હતું કે, આ યોજનાથી ઉત્તરપ્રદેશનાં આશરે 2.25 કરોડ ગરીબ ખેડૂતોને લાભ મળશે.
પ્રધાનમંત્રીએ રાષ્ટ્રીય કામધેનુ આયોગનો ઉલ્લેખ પણ કર્યો હતો, જે ગાય અને તેમનાં વાછરડાંઓનાં વિકાસ અને સુરક્ષા માટે સ્થાપિત કરવામાં આવેલું પંચ છે.
તેમણે જણાવ્યું હતું કે, વારાણસીમાં જે વિવિધ પરિયોજનાઓનો શિલાન્યાસ થયો હતો એ સમયસર પૂર્ણ થઈ રહી છે.
પછી તેમણે દિવ્યાંગજનોને સહાયક ઉપકરણોનું વિતરણ કર્યું હતું.
પ્રધાનમંત્રીએ છત્રપતિ શિવાજી મહારાજ જયંતિની શુભેચ્છા પણ પાઠવી હતી.
J.Khunt/RP
(Visitor Counter : 137
પ્રધાનમંત્રીનું કાર્યાલય
પ્રધાનમંત્રીએ મુંબઈના બાંદ્રા-વરલી સી લિંક પર અકસ્માતને કારણે થયેલી જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ મુંબઈમાં બાંદ્રા-વરલી સી-લિંક પર અકસ્માતને કારણે થયેલી જાનહાની પર દુઃખ વ્યક્ત કર્યું છે. પ્રધાનમંત્રીએ ઘાયલ લોકોના ઝડપથી સ્વસ્થ થવાની પ્રાર્થના પણ કરી હતી.
પ્રધાનમંત્રી કાર્યાલયે ટ્વીટ કર્યું;
“મુંબઈમાં બાંદ્રા-વરલી સી લિંક પર અકસ્માતને કારણે થયેલી જાનહાનિથી વ્યથિત છું. શોકગ્રસ્ત પરિવારો પ્રત્યે સંવેદના. હું આશા રાખું છું કે જેઓ ઘાયલ થયા છે તેઓ ઝડપથી સાજા થાય.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(